Na podlagi 93. člena, prvega odstavka 94. člena in 120. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg; v nadaljevanju ZUJIK), 18. člena Pravilnika o izvedbi javnega poziva in javnega razpisa za izbiro kulturnih projektov in kulturnih programov (Uradni list RS, št. 43/10 IN 62/16), Zakona o izvrševanju proračunov Republike Slovenije za leti 2021 in 2022 (Uradni list RS, št. 174/20; v nadaljevanju: ZIPRS2122) in odločbe ministra št.:

sklepata

Republika Slovenija, Ministrstvo za kulturo, Maistrova 10, ki ga zastopa minister mag. Zoran Poznič (v nadaljevanju: financer)

in

\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_, ki ga zastopa direktor/ica, (v nadaljevanju: izvajalec)

P O G O D B O št. \_\_\_\_\_\_\_\_\_\_

o financiranju in izvedbi programa \_\_\_\_\_\_\_\_

1. člen

Pogodbeni stranki uvodoma ugotavljata, da:

* je bil program \_\_\_\_\_\_\_\_\_\_\_\_ z odločbo ministrstva, \_\_\_\_\_\_\_\_\_\_ z dne \_\_\_\_\_, izbran v sofinanciranje v višini \_\_\_\_\_\_ EUR;
* je bila odločba iz prejšnje alineje tega člena izdana na podlagi izvedenega javnega razpisa za izbor javnih kulturnih programov na področju filmskih festivalov, ki jih bo v letih 2021 – 2023 sofinancirala Republika Slovenija iz proračuna, namenjenega za kulturo (obvestilo o objavi v Uradnem listu RS, št. \_\_\_ z dne \_-.\_\_.2021, oznaka JPR-VP-FF),
* je javni interes pri sofinanciranju programa podpora tistih izvajalcev filmskih festivalov s spremljevalnimi dejavnostmi in drugimi programskimi dejavnostmi, ki zagotavljajo izvajanje programov za čim večjo dostopnost in razširjanje kulturnih avdiovizualnih in filmskih vsebin.

1. člen

(1) Pogodbeni strani sta soglasni, da bo izvajalec na podlagi te pogodbe izvedel program \_\_\_\_\_\_\_\_\_\_\_\_ (v nadaljevanju: program), financer pa bo program financiral iz sredstev državnega proračuna.

(2) Pogodbeni predmet obsega izvedbo posameznih dejavnosti programa, kot izhajajo iz finančnega predračuna, oddanega v vlogi.

(3) Rok za izvedbo programa je 31.12.2021. Rok je bistvena sestavina pogodbe.

(4) Rok dokončanja programa se lahko zaradi objektivnih razlogov pred potekom določenega roka s pisnim aneksom podaljša največ za eno (1) leto od dneva, ko se je iztekel redni pogodbeni rok za dokončanje programa. Kot objektivni razlog se šteje samo tisti razlog, na nastanek katerega izvajalec ni mogel oz. moral vplivati, oz. razlogi višje sile (poplava, potres, požar, dolgotrajna nenadna bolezen ipd.). Izvajalec mora podati utemeljeno prošnjo za podaljšanje roka dokončanja v pisni obliki najmanj petnajst (15) dni pred iztekom pogodbeno predvidenega roka.

1. člen

(1) Pogodbeni stranki soglašata, da je celotna vrednost programa, kot je navedena v razpisni vlogi izvajalca, \_\_\_\_\_ EUR.

(2) Financer bo iz proračuna (proračunska postavka \_\_\_\_) zagotovil izvajalcu za izvedbo programa sredstva v skupni višini \_\_\_\_ EUR.

(3) Dodeljena sredstva morajo biti porabljena v proračunskem letu 2021 ter bodo izplačana ob upoštevanju plačilnih rokov, kot jih določa Zakon o izvrševanju proračunov Republike Slovenije za leti 2021 in 2022.

(4) Prejemnik sredstev ne sme pravic in obveznosti iz te pogodbe prenesti na tretjo osebo brez pisnega soglasja financerja.

1. člen

(1) Financer bo sredstva za izvedbo programa na podlagi te pogodbe nakazal v dveh (2) obrokih, in sicer v višini \_\_\_\_\_\_ EUR v letu 2021 za stroške, nastale v letu 2021, in sicer 30. dan po prejemu podpisanega, datiranega in žigosanega zahtevka za izplačilo, ki obsega:

* delno vsebinsko poročilo o izvedenem programu,
* delno finančno poročilo o izvedenem programu, ki zajema izvedbo programa v delu, ki se nanaša na sofinanciran delež financerja (specifikacija odhodkov in prihodkov),
* obračun programa na predpisanem obrazcu,
* izjavo, da so bila vsa proračunska sredstva porabljena zakonito, namensko in gospodarno,
* kopije obračunske dokumentacije stroškov, ki glede višine zneska pokrivajo sofinanciran znesek, vključno z verodostojnimi dokazili o izplačanih sredstvih.

(2) Listine iz prejšnjega odstavka tega člena mora izvajalec predložiti financerju najkasneje do

1. 11. 2021 za program, izveden v letu 2021. V nasprotnem primeru se šteje, da je izvajalec odstopil od zahtevka za sofinanciranje po tej pogodbi, razen če izkaže, da so za to podani utemeljeni ter objektivni razlogi, na katere izvajalec kot dober strokovnjak ni moral oz. mogel vplivati.

(3) Financer bo sredstva nakazal na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pri \_\_\_\_\_\_\_\_\_\_\_\_\_\_\_.

(4) Izvajalec lahko črpa finančna sredstva po tej pogodbi v proračunskem letu 2021 za program, izveden v letu 2021, pri čemer morejo biti sredstva, dodeljena s strani financerja, porabljena v letu 2021. Dodeljena sredstva se lahko porabijo le za namene pokrivanja stroškov realizacije prijavljenega programa.

(5) Ob dokončanju programa, najkasneje pa do 28. 2. 2022 za program, izveden v letu 2021 na originalnem obrazcu ministrstva oddati tudi zaključno vsebinsko in finančno poročilo o izvedenem programu, ki obsega:

- zaključno vsebinsko in finančno poročilo o izvedenem programu, ki vključuje elemente za oceno programa glede na uspešnost programa (skladnost s cilji javnega razpisa) in glede na učinkovitosti programa (razmerje med finančnim vložkom in rezultatom),

- kopije celotne obračunske dokumentacije programa (v delu, s katerim financer še ne razpolaga oz. katerega izvajalec ni oddal v okviru zahtevka za izplačilo sredstev),

- obračun programa na predpisanem obrazcu,

- izjavo, da so bila vsa proračunska sredstva porabljena zakonito, namensko in gospodarno,

- kopijo distribuiranega filma na ustreznem nosilcu slike in zvoka.

1. člen

V primeru, da izvajalec pridobi javna sredstva za program tudi od drugega javnega financerja, mora o tem v 30 dneh obvestiti ministrstvo.

1. člen

(1) Financer bo za namene izvedbe programa, doseganja ciljev financiranja ter nadzora nad zakonito, smotrno in gospodarno uporabo dodeljenih proračunskih sredstev opravljal vsebinski in finančni nadzor nad izvajanjem programa.

(2) Na zahtevo financerja mora izvajalec v roku, ki ga določi financer, posredovati financerju vso dokumentacijo (finančno, pravno, vsebinsko) o izvedbi programa. Pa tudi sicer je dolžan sodelovati s financerjem in se odzivati na njegove zahteve po dokumentaciji in pojasnilih.

(3) Sopogodbenika sta soglasna, da lahko financer v primeru kršitve sodelovalne dolžnosti izvajalca (kot v primeru molka, ko se zahteva od njega pojasnilo ali dokumentacija) ustavi izplačilo po tej pogodbi ali jo celo razveže in zahteva vrnitev že plačanih sredstev skupaj s pripadajočimi zakonskimi zamudnimi obrestmi od dneva prejema sredstev dalje.

(4) Izvajalec mora hraniti vso dokumentacijo o izvedbi programa najmanj pet (5) let po njegovem dokončanju.

1. člen

(1) Izvajalec je dolžan obvestiti financerja o spremembi okoliščin, ki utegnejo vplivati na izpolnitev njegovih pogodbenih obveznosti, v pogodbeno določenem roku po nastanku spremembe oziroma, ko je za spremembo izvedel.

(2) Skrbnik pogodbe lahko po potrebi zahteva od izvajalca dodatna pojasnila in dokazila, ki so povezana s predmetom pogodbe, ter pregleduje relevantno dokumentacijo izvajalca, v prostorih ministrstva ali na sedežu izvajalca.

1. člen

Pogodbeni stranki določata kot skrbnika pogodbe:

- \_\_\_\_\_\_\_\_\_\_\_\_\_, s strani financerja,

- \_\_\_\_\_\_\_\_\_\_\_\_\_, s strani izvajalca.

1. člen

(1) Izvajalec lahko uporabi prejeta sredstva le za namen, določen s to pogodbo.

(2) V primeru, da izvajalec ugotovi, da v pogodbeno določenem roku ali s predračunsko predvidenimi sredstvi ne bo mogel realizirati dogovorjenega programa, je o tem dolžan v osmih (8) dneh pisno obvestiti financerja.

(3) Financer lahko odstopi od pogodbe in zahteva vrnitev že izplačanih sredstev skupaj z zakonskimi zamudnimi obrestmi od dneva prejema sredstev dalje v naslednjih primerih:

- v primeru nenamenske, nezakonite in negospodarne uporabe sredstev,

- v primeru neizpolnjevanja pogodbenih obveznosti ali opustitve sodelovalne dolžnosti s financerjem,

- v primeru, da se ugotovi, da izvajalec programa ne bo mogel dokončati v pogodbeno določenem roku ali s predračunsko predvidenimi sredstvi, pa niso podani razlogi za sklenitev aneksa po tej pogodbi,

- v primeru, če se ugotovi, da je izvajalec pridobil sredstva na podlagi neresničnih in zavajajočih podatkov.

(4) Če so izkazani objektivni razlogi, ki jih izvajalec kot dober strokovnjak ni moral oz. mogel predvideti, oz. razlogi višje sile, lahko financer pred iztekom te pogodbe z aneksom podaljša rok dokončanja programa ali določi drugačen način realizacije programa.

(5) Izvajalec s podpisom pogodbe prevzame tudi odgovornost za podizvajalce, s katerimi vstopi v pravno razmerje v zvezi z izvedbo programa. Dodeljenih finančnih sredstev ni mogoče prenesti na podizvajalce ali tretje osebe.

1. člen

(1) Izvajalec se zaveže, da bo v slovenski in mednarodni javnosti navajal ministrstvo kot sofinancerja programa iz te pogodbe, financerju pa odgovarja za škodo, ki bi mu nastala zaradi izvajalčeve opustitve iz tega naslova. V primeru objave logotipov sponzorjev oziroma drugih sofinancerjev je dolžan objaviti tudi logotip ministrstva.

(2) Izvajalec soglaša, da financer javno objavi podatke o sofinanciranem programu izvajalca, in sicer višino odobrenih sredstev.

1. člen

Vsa morebitna nesoglasja bosta pogodbeni stranki reševali sporazumno, v primeru spora pa je pristojno sodišče v Ljubljani.

1. člen

Spremembe k pogodbi so veljavne, če so dogovorjene s pisnim aneksom.

1. člen

Ta pogodba začne veljati z dnem podpisa obeh pogodbenih strank pod pogojem, da izvajalec v petnajstih (15) dneh po prejemu pogodbe v podpis vrne ministrstvu podpisane izvode. Če izvajalec v petnajstih (15) dneh po prejemu pogodbe ne vrne ministrstvu podpisanih izvodov, se šteje, da pogodba ni sklenjena in da financer ni dolžan izpolniti obveznosti, ki bi zanj izhajale iz te pogodbe in da lahko delež proračunskih sredstev, namenjenih izvajalcu, prenameni drugemu izvajalcu.

1. člen

Ta pogodba je sestavljena v 4 (štirih) izvodih, od katerih prejme financer 3 (tri) izvode, izvajalec pa 1 (en) izvod.

Številka upravne zadeve: \_\_\_\_\_\_\_\_\_\_

|  |  |
| --- | --- |
| IZVAJALEC: | FINANCER: |
| \_\_\_\_\_\_\_\_\_\_\_ |  |
|  |  |
| \_\_\_\_\_\_\_\_\_\_\_  DIREKTOR/ICA  Datum podpisa | MINISTER  Datum podpisa |